open-index/open-wikipedia-markdown huggingface dataset:
Σταχανοβισμός

thumb|Ο Αλεξέι Σταχάνοβ
Ο **Σταχανοβισμός** απετέλεσε σύστημα βελτίωσης της βιομηχανικής παραγωγής που αναπτύχθηκε στη Σοβιετική Ένωση.    
## Ιστορία
Το σύστημα αυτό βασίστηκε στην ορθολογικοποίηση της εργασίας κι έλαβε το όνομα του ανθρακωρύχου **[[Αλεξέι Σταχάνοβ|Αλεξέι Γκριγκορίεβιτς Σταχάνοβ]]** (Ρωσικά:Алексе́й Григо́рьевич Стаха́нов- 3 Ιανουαρίου 1906– 5 Νοεμβρίου 1977) ο οποίος την 30ή ή την 31η Αυγούστου του 1935 εξόρυξε 102 τόνους γαιάνθρακα μέσα σε διάστημα μικρότερο των 6 ωρών (ήτοι 14 φορές περισσότερες από την απαιτούμενη ποσοστιαία εργασία). Κατά την περίοδο του δευτέρου πενταετούς πλάνου οικονομικής ανάπτυξης στη Σοβιετική Ένωση(1933-1937), η Σοβιετική Ένωση αντιμετώπιζε σημαντικά προβλήματα παραγωγής,ειδικά στην εξόρυξη ορυκτών, που ήταν κι ο βασικός της πλούτος. Το σύστημα αυτό,με σκοπό τη βελτίωση της παραγωγής, εφαρμόστηκε υποχρεωτικά και είχε σημαντική μεν επιτυχία στα ορυχεία και αργότερα σε άλλους κλάδους της βιομηχανίας όπου προσαρμόστηκε κι επεκτάθηκε, αλλά ήταν εξοντωτικό για τους εργαζομένους. Αργότερα, ο όρος γενικεύθηκε και έφθασε να σημαίνει την αύξηση της παραγωγής (ακόμα και υπό καταναγκαστική εργασία) με μοναδικό σκοπό την κομματική επιβράβευση.

## Πηγές
* Λεξικό των -ισμών, *Αντώνης Διαμαντίδης*, εκδόσεις ΓΝΩΣΗ, λήμμα *σταχανοβισμός*, σελ. 271-272

## Εξωτερικοί σύνδεσμοι
* 

Κατηγορία:Πολιτική της Σοβιετικής Ένωσης
Challenge Cup πετοσφαίρισης γυναικών

Το **Τσάλεντζ Καπ** (Challenge Cup) είναι η τρίτη σε σημασία ευρωπαϊκή διοργάνωση μεταξύ συλλόγων πετοσφαίρισης γυναικών, και διοργανώνεται από την Ευρωπαϊκή Συνομοσπονδία Πετοσφαίρισης (CEV - Confédération Européenne de Volley-ball).

Ξεκίνησε την περίοδο 1980-81 με το όνομα **Κύπελλο CEV** (Κύπελλο Ευρωπαϊκής Συνομοσπονδίας Πετοσφαίρισης), ονομασία που διατηρήθηκε μέχρι και την περίοδο 2006-07. Από την περίοδο 2007-08 μετονομάστηκε σε **[[Challenge Cup πετοσφαίρισης|Τσάλεντζ Καπ (Challenge Cup)]]**. Η ίδια μετονομασία επήλθε επίσης και στην αντίστοιχη διοργάνωση των ανδρών.
Από εκείνη την περίοδο (2007-08) την ονομασία **[[CEV Cup πετοσφαίρισης ανδρών|Κύπελλο CEV]]** απέκτησε το έως τότε **Κύπελλο Κυπελλούχων Ευρώπης**, επίσης και στις δύο διοργανώσεις Γυναικών και Ανδρών.
## Νικήτριες - Κατάταξη

* Τα αποτελέσματα στις διοργανώσεις με διπλούς τελικούς αναγράφονται με τη σειρά που έγιναν οι αγώνες. Το αποτέλεσμα του αγώνα που έδωσε η κυπελλούχος ομάδα **εκτός έδρας** αναγράφεται με **έντονα** στοιχεία.
* Η κατάταξη μεταξύ 3ης και 4ης θέσης δίνεται από την Ευρωπαϊκή Συνομοσπονδία Πετοσφαίρισης C.E.V.
* Από την περίοδο 2007-08 μέχρι και την περίοδο 2009-10 η πρόκριση στους νοκ-άουτ αγώνες και η ανάδειξη κυπελλούχου κρινόταν στη διαφορά των σετ. Μόνο αν υπήρχε ίδιο σκορ σετ στις νίκες, τότε παιζόταν το "Χρυσό Σετ" στον δεύτερο αγώνα.
* Από την περίοδο 2010-11 μέχρι και την περίοδο 2012-13 για την πρόκριση στους νοκ-άουτ αγώνες και την ανάδειξη κυπελλούχου απαιτούντο 2 νίκες. Αν οι ομάδες είχαν από μία νίκη ανεξαρτήτως σκορ, τότε παιζόταν το "Χρυσό Σετ" στον δεύτερο αγώνα.
* Από την περίοδο 2013-14 οι νίκες με σκορ 3-0 και 3-1 ονομάζονται "καθαρές νίκες" και θεωρούνται ισότιμες. Για την πρόκριση στους νοκ-άουτ αγώνες και για την ανάδειξη κυπελλούχου, σε περίπτωση που οι δύο φιναλίστ σημειώσουν από μία καθαρή νίκη ή από μια νίκη με 3-2 έκαστος, τότε παίζεται το "Χρυσό σετ" στον δεύτερο αγώνα, το οποίο λήγει στους 15 πόντους.

## Τίτλοι

## Κατακτήσεις ανά χώρα

## Παραπομπές


## Εξωτερικοί σύνδεσμοι - Πηγές
* Ιστοχώρος της CEV www.cev.eu
* Ιστοχώρος της CEV (παλιός) www-old.cev.eu
* CEV Τσάλεντζ Καπ Γυναικών 2017 - Τελική κατάταξη www.cev.eu
* CEV Τσάλεντζ Καπ Γυναικών 2018 - Τελική κατάταξη www.cev.eu
* Νικήτριες ομάδες του CEV Τσάλεντζ Καπ Γυναικών www.the-sports.org
* Ευρωπαϊκά Κύπελλα Πετοσφαίρισης www.todor66.com             

Challenge Cup Γυναικων
Challenge Cup Γυναικων
Challenge Cup
Κατηγορία:Πολυεθνικά επαγγελματικά αθλητικά πρωταθλήματα
Ναγκόλι Κένεντι

Ο **Ναγκόλι Κένεντι**, γεννημένος στις (23 Μαΐου 1973), είναι πρώην διεθνής ποδοσφαιριστής από τη Ζιμπάμπουε.

## Βιογραφικό
Ο Ναγκόλι ξεκίνησε να παίζει ποδόσφαιρο στην ομάδα νέων της Δυναμός Χαράρε στην πατρίδα του, προτού τον εντοπίσουν οι ανιχνευτές ταλέντων της Νοτιοαφρικανικής Γιόμο Κόσμος, στην οποία και μετακόμισε το 1991 και ξεκίνησε να παίζει επαγγελματικά. Χάρη στο μεστό και γεμάτο δυναμισμό παιχνίδι του διακρίθηκε γρήγορα στο νέο σύλλογο του και έφτασε να επιλεγεί στους έντεκα καλύτερους παίκτες του πρωταθλήματος της Νότιας Αφρικής (Soccer League), κερδίζοντας μεγάλη φήμη.

Μάλιστα, σε μια επίσκεψή του στην Ν.Αφρική, ο «βασιλιάς του ποδοσφαίρου», Πελέ, είδε τον παίκτη αγωνιζόμενο και εισηγήθηκε την μεταγραφή του στην Βραζιλιάνικη Σάντος. Πράγματι ο Κένεντι είχε ένα γρήγορο πέρασμα, χωρίς βέβαια πολύ μεγάλη επιτυχία, από την ομάδα της Σάντος, κατορθώνοντας τουλάχιστον να γίνει ο πρώτος Αφρικάνος ποδοσφαιριστής που έπαιξε στη Σάντος.

Στη συνέχεια της καριέρας του μετακόμισε στο ευρωπαϊκό ποδόσφαιρο, και αγωνίστηκε με μεγάλη επιτυχία στην Ελλάδα και την Κύπρο, όπου και έπαιξε το τελευταίο παιχνίδι του (2006), μιας και είχε ένα σοβαρό τραυματισμό στο γόνατο. Στην Ελλάδα αγωνίστηκε από τον Ιούλιο του 1997 μέχρι τον Μάιο του 2002 με τα χρώματα του Άρη, του οποίου αποτέλεσε βασικότατο και αναντικατάστατο μέλος βοηθώντας την ομάδα να διακριθεί τόσο στο εγχώριο πρωτάθλημα όσο και στις ευρωπαϊκές διοργανώσεις. Στη συνέχεια είχε ένα ανεπιτυχές ετήσιο πέρασμα από τον ΠΑΣ Γιάννενα προτού καταλήξει στην Κύπρο.

Ακολούθως, ο Κένεντι επέστρεψε στη χώρα του και ανέλαβε για ένα μικρό διάστημα κάποιο πόστο στο προπονητικό επιτελείο της Δυναμός Χαράρε.

Κατά τη διάρκεια της ποδοσφαιρικής του καριέρας, υπήρξε στέλεχος της Εθνικής Ομάδας κάτω των 23 ετών της χώρας του, και αγωνίστηκε με αυτή στο Παναφρικανικό Κύπελλο που διεξήχθη στην Αίγυπτο το 1991, όπου η Ζιμπάμπουε κατέλαβε την τέταρτη θέση. Στη συνέχεια, αγωνίστηκε και σε αρκετούς φιλικούς αγώνες αλλά και στα προκριματικά για το Παγκόσμιο Κύπελλο και το Κύπελλο Εθνών Αφρικής, χωρίς μεγάλη επιτυχία με την Εθνική ομάδα της χώρας του.

## Παραπομπές

## Πηγές

* Άρης 1914 - 2002, Οι μεγάλες στιγμές της ιστορικής ομάδος *Καριπίδης Άγγελος*
* Η Ιστορία του Άρη 1914-2000, *Κωνσταντίνος Ίντος*

Κατηγορία:Ζιμπαμπουανοί ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Π.Α.Σ. Γιάννινα
Κατηγορία:Μέσοι ποδοσφαιριστές
Κατηγορία:Ποδοσφαιριστές ΑΕΚ Λάρνακας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σάντος ΦΚ (Νότια Αφρική)
Κατηγορία:Ποδοσφαιριστές Γιόμο Κόσμος
Κατηγορία:Ποδοσφαιριστές Εθνικής Ζιμπάμπουε
Κατηγορία:Ποδοσφαιριστές Ένωσις Νέων Παραλιμνίου
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Ξένοι ποδοσφαιριστές στην Ελλάδα
Πλατεία Χρυσοστόμου Σμύρνης

Η **Πλατεία Χρυσοστόμου Σμύρνης** στη Νέα Σμύρνη βρίσκεται στην βασική είσοδο της πόλης από τη Λεωφόρο Συγγρού, στη θέση που παλιότερα ήταν γνωστή ως "Στροφή Νέας Σμύρνης". Επί της  πλατείας έχει διαμορφωθεί το "Άλσος Μικρασιατικής Μνημοσύνης".

## Θέση

Η χωροθέτηση της Πλατείας Χρυσοστόμου προβλέφθηκε από το πρώτο πολεοδομικό σχέδιο της Νέας Σμύρνης, στα τέλη της δεκαετίας 1920-30. Αφιερώθηκε στον εθνομάρτυρα τελευταίο μητροπολίτη Σμύρνης Χρυσόστομο, ώστε ο εισερχόμενος στην προσφυγική συνοικία να αντιλαμβάνεται το χαρακτήρα της νέας πόλης.

Η πλατεία περιβάλλεται από βασικούς οδικούς άξονες της Ν. Σμύρνης, μιας και βρίσκεται παρά τη λεωφόρο Συγγρού. Στα δυτικά οριοθετείται από την "οδό Νικολάου Πλαστήρα", στα βόρεια από την "οδό Αγίας Φωτεινής" και στα νότια από την "οδό Κωνσταντίνου Παλαιολόγου". 

Από τους δρόμους αυτούς διέρχονται λεωφορειακές γραμμές που συνδέουν την πόλη με το κέντρο της Αθήνας και τις περιοχές: Πειραιάς, Παλαιό Φάληρο, Καλλιθέα, Μοσχάτο, Δάφνη, Άγιος Δημήτριος, Υμηττός, Βύρωνας, Ηλιούπολη, Νέος Κόσμος κλπ. 

Έχει τραπεζοειδές σχήμα και στα βόρεια συνδέεται με τον υπαίθριο χώρο της Εστίας Νέας Σμύρνης.

## Άλσος Μικρασιατικής Μνημοσύνης

Η πλατεία έχει σχήμα τραπεζίου. Στη στενή έδρα, που βρίσκεται προς τη λεωφόρο Συγγρού, δεσπόζει ο ανδριάντας του Χρυσόστομου, έργο του Σμυρνιού γλύπτη Θανάση Απάρτη, τα αποκαλυπτήρια του οποίου έγιναν στις 20 Νοεμβρίου 1965. 

Στο εσωτερικό της πλατείας δημιουργήθηκε μικρό πάρκο, το οποίο σταδιακά διαμορφώθηκε στο "Άλσος Μικρασιατικής Μνημοσύνης", το οποίο παρεμβάλλεται ανάμεσα στο χώρο με το άγαλμα του ιεράρχη Χρυσοστόμου και το μέγαρο της Εστίας Ν. Σμύρνης. Εδώ έχουν τοποθετηθεί μνημεία, έργα του Βάσου Καπάνταη, αφιερωμένα στις χαμένες πατρίδες και στα θύματα της Μικρασιατικής Καταστροφής. Επίσης, υπάρχουν προτομές προσωπικοτήτων της Νέας Σμύρνης.

### Γλυπτά του Άλσους
Στο Άλσος Μικρασιατικής Μνημοσύνης εκτίθενται τα ακόλουθα γλυπτά:

*Έργα του Βάσου Καπάνταη:

**"Μικρασιατικά Παράλια", 1969.
**"Μνημείο Προσκόπων Αϊδινίου", 1975.
**"Πρόσφυγες από την Πέργαμο", 1978.
**"Η καμπάνα των Αρμενίων", 1979.
**"Σμύρνα", 1985: με την μάνα και το παιδί της να αγναντεύουν προς τη χαμένη πατρίδα τους.
**"Ιωνία", μεταλλική πλάκα με αναπαραστάσεις από την Ιωνία επί μαρμάρινου βράχου.
**"Επιτύμβια Νίκη", 1987.
**"Αϊβαλί 1580", 1987: η ημερομηνία αναφέρεται στο έτος ίδρυσης της πόλης Κυδωνιές ή Αϊβαλί από κατοίκους της Λέσβου.
**"Ακρίτας του Πόντου", 1988.
**"Προτομή Δημήτριου Ιωαν. Αρχιγένη", ιατρός-συγγραφέας.
**"Προτομή Αθανασίου Κρύλλου", πρώτος Κοινοτάρχης Νέας Σμύρνης.

*Έργα του γλύπτη Νικόλαου Παυλόπουλου:

**"Προτομή του Στέλιου Σπεράντζα (1888–1962)", λογοτέχνης από τη Σμύρνη.
**"Προτομή του Μιχαήλ Αθ. Αναστασιάδη", κορυφαίος φυσικός.
**"Προτομή του Χρήστου Σωκ. Σολομωνίδη (1987–1976)", λογοτέχνης και ιστορικός από τη Σμύρνη.

## Εξωτερικοί σύνδεσμοι
*Ιστοσελίδα Δήμου Ν. Σμύρνης 
*"Πλατεία Χρυσοστόμου Σμύρνης" wikimapia.org
*Νέα Σμύρνη "Γλυπτοθήκη"
*Πρωτοβουλία κατοίκων ενάντια στην καταστροφή της ιστορικής πλατείας

## Πηγές
* Δήμου Ν. Σμύρνης, "Νέα Σμύρνη: Από την καταστροφή στη δημιουργία", 2010.

Κατηγορία:Νέα Σμύρνη
Χρυσοστομου
Καλαθοσφαίριση στους Θερινούς Ολυμπιακούς Αγώνες 1956

85 px|right
Το **[[Καλαθοσφαίριση στους Ολυμπιακούς Αγώνες|τουρνουά καλαθοσφαίρισης]] της [[Θερινοί Ολυμπιακοί Αγώνες 1956|16ης Ολυμπιάδας]]** έλαβε χώρα μεταξύ 22 Νοεμβρίου - 1 Δεκεμβρίου 1956 στη Μελβούρνη της Αυστραλίας, με τη συμμετοχή 15 εθνικών ομάδων ανδρών. Ήταν η τέταρτη φορά που το άθλημα συμπεριλαμβανόταν στο επίσημο ολυμπιακό πρόγραμμα.

Η διοργάνωση χαρακτηρίστηκε από την απροθυμία αρκετών ευρωπαϊκών χωρών να συμμετάσχουν, λόγω της μεγάλης απόστασης αλλά και του γεγονότος ότι διεξήχθη φθινόπωρο προς χειμώνα για το βόρειο ημισφαίριο, δηλ. σε εποχή που είχαν ξεκινήσει τα εθνικά πρωταθλήματα. Έτσι, από τις δεκαπέντε ομάδες, οι έξι ήταν από χώρες της Ασίας σχετικά κοντινές στην Αυστραλία, πέντε από την Αμερική, μόλις τρεις από την Ευρώπη και μία από την Ωκεανία (η διοργανώτρια).  Στις θέσεις των μεταλλίων, επαναλήφθηκε η εικόνα του 1952: Πρώτες οι Ηνωμένες Πολιτείες, δεύτερη η Σοβιετική Ένωση, τρίτη η Ουρουγουάη.

## Προκριματική φάση

* Καταρτισμός ομίλων με κλήρωση

## Τελική φάση

### Προημιτελικά
* Καταρτισμός ομίλων με κλήρωση και πρόβλεψη ότι δε θα συμπέσουν ομάδες από τον ίδιο προκριματικό όμιλο.
* Στις ισοβαθμίες δύο ομάδων, εφαρμόζεται το κριτήριο του μεταξύ τους αγώνα.

### Νοκ-άουτ

## Αγώνες κατάταξης θέσεων 9 - 15

### Νοκ-άουτ
[right|240px|thumb|Το ''[Βασιλικό Εκθεσιακό Κτίριο|Royal Exhibition Building'', έδρα του μπασκετικού τουρνουά, είναι αναμφίβολα ένα από τα ομορφότερα κτήρια που έχουν φιλοξενήσει τους Αγώνες. Από το 2004, περιλαμβάνεται στα Μνημεία Παγκόσμιας Κληρονομιάς της UNESCO.]]
[right|200px|thumb|Ο [Μπιλ Ράσελ (φωτό 2011), πρώτος σκόρερ των ΗΠΑ στη διοργάνωση με 18,8 πόντους ανά αγώνα. Αν και είχε πρόσφατα υπογράψει συμβόλαιο στο NBA με τους Σέλτικς, απέφευγε να αγωνιστεί για να μην αποκλειστεί απ' την εθνική ομάδα, βάσει των τότε κανονισμών. Έγινε επαγγελματίας αμέσως μετά τους Αγώνες και αναδείχθηκε σε θρύλο του αθλήματος, κατακτώντας 11 φορές τον τίτλο του ΝΒΑ.]]

## Εξωτερικοί σύνδεσμοι
* 1956 Olympic Games - επίσημος ιστοχώρος της FIBA


1956
Κατηγορία:Μελβούρνη
Challenge Cup πετοσφαίρισης ανδρών

Το **Τσάλεντζ Καπ** (Challenge Cup) είναι η τρίτη σε σημασία ευρωπαϊκή διοργάνωση μεταξύ συλλόγων πετοσφαίρισης ανδρών, και διοργανώνεται από την Ευρωπαϊκή Συνομοσπονδία Πετοσφαίρισης (CEV - Confédération Européenne de Volley-ball).

Ξεκίνησε την περίοδο 1980-81 με το όνομα **Κύπελλο CEV** (Κύπελλο Ευρωπαϊκής Συνομοσπονδίας Πετοσφαίρισης), ονομασία που διατηρήθηκε μέχρι και την περίοδο 2006-07. Από την περίοδο 2007-08 μετονομάστηκε σε **[[Challenge Cup πετοσφαίρισης|Τσάλεντζ Καπ (Challenge Cup)]]**. Η ίδια μετονομασία επήλθε επίσης και στην αντίστοιχη διοργάνωση των γυναικών.
Από εκείνη την περίοδο (2007-08) την ονομασία **[[CEV Cup πετοσφαίρισης ανδρών|Κύπελλο CEV]]** απέκτησε το έως τότε **Κύπελλο Κυπελλούχων Ευρώπης**, επίσης και στις δύο διοργανώσεις  Ανδρών και Γυναικών.
## Νικητές - Κατάταξη

* Από το 2011 καθιερώθηκαν οι διπλοί τελικοί. Στις διπλές αναμετρήσεις υπολογίζονται πλέον οι βαθμοί, κι όχι μόνο η νίκη. Το αποτέλεσμα 3-0 ή 3-1 δίνει 3 βαθμούς στο νικητή και 0 στον ηττημένο, και το αποτέλεσμα 3-2 δίνει 2 βαθμούς στο νικητή και 1 στον ηττημένο. Σε περίπτωση που οι δύο ομάδες είναι ισόβαθμες διεξάγεται ένα χρυσό σετ μετά το τέλος του δεύτερου αγώνα, το οποίο λήγει στους 15 πόντους.
* Τα αποτελέσματα στις διοργανώσεις με διπλούς τελικούς αναγράφονται με τη σειρά που έγιναν οι αγώνες. Το αποτέλεσμα του αγώνα που έδωσε η κυπελλούχος ομάδα **εκτός έδρας** αναγράφεται με **έντονα** στοιχεία.

## Τίτλοι

## Κατακτήσεις ανά χώρα

## Παραπομπές


## Εξωτερικοί σύνδεσμοι - πηγές
* Ιστότοπος της CEV
* Όλες οι διοργανώσεις του CEV Τσάλεντζ Καπ Ανδρών
* Νικητές του CEV Τσάλεντζ Καπ Ανδρών
* CEV Τσάλεντζ Καπ Ανδρών από 2003-04 www.the-sports.org
* Ευρωπαϊκά Κύπελλα Πετοσφαίρισης www.todor66.com             


Κατηγορία:Πετοσφαίριση
Κατηγορία:Πολυεθνικά επαγγελματικά αθλητικά πρωταθλήματα
Δημοτικό Κολυμβητήριο Νέας Σμύρνης

To **Δημοτικό Κολυμβητήριο Ν. Σμύρνης** κτίστηκε το 1979. Είναι ολυμπιακών διαστάσεων και αποτελεί την έδρα των τμημάτων κολύμβησης και υδατοσφαίρισης των συλλόγων της Νέας Σμύρνης. 

## Θέση
Το Κλειστό Κολυμβητήριο Ν. Σμύρνης βρίσκεται στην Άνω Νέα Σμύρνη, στη γωνία των οδών Τραπεζούντος και Αρτάκης, τέσσερα χιλιόμετρα νότια του κέντρου της Αθήνας. Ανήκει στο Δήμο Νέας Σμύρνης και έχει κερκίδα 1.000 καθήμενων θεατών. Εξυπηρετείται από λεωφορειακές γραμμές. Επίσης, απέχει 200 μ. από το σταθμό «Αιγαίου» του τραμ.

## Ιστορικό ανέγερσης
Ο χώρος που βρίσκεται σήμερα το Κλειστό Κολυμβητήριο ήταν άκτιστος ως τα τέλη της δεκαετίας του '60 και ονομαζόταν *«Δεξαμενή»*, λόγω των εγκαταστάσεων της Εταιρείας Υδάτων που υπήρχαν εκεί. Η έκταση αυτή ορίζεται από τις οδούς: Αρτάκης (Α), Εθνικής Στέγης (Ν), Νικομηδείας (Δ) και Τραπεζούντος (Β).

Το 1971 το δυτικό τμήμα της έκτασης χρησιμοποιήθηκε για την ανέγερση του σχολικού συγκροτήματος *«Νικομηδείας»* που στεγάστηκε το Ομήρειο Γυμνάσιο Θηλέων. Στο υπόλοιπο οικόπεδο, που αποτελούσε μια εκτεταμένη αλάνα, έγινε προσπάθεια δημιουργίας ποδοσφαιρικού γηπέδου με σκοπό την εγκατάσταση του ΑΠΟ Ν. Σμύρνης. Διαμορφώθηκε υποτυπώδης αγωνιστικός χώρος, τον οποίο από το 1972 χρησιμοποιούσε ο τοπικός ανεπίσημος ποδοσφαιρικός σύλλογος ΑΟ Φάρος Άνω Ν. Σμύρνης.

Το 1976, επί δημαρχίας Μπάμπη Μπεχλιβανίδη, αποφασίστηκε στο χώρο να δημιουργηθούν άλλου τύπου αθλητικές εγκαταστάσεις που ολοκληρώθηκαν το 1979. Έτσι στο νότιο τμήμα κατασκευάστηκε κλειστό γυμναστήριο, στο ανατολικό ανοιχτά γήπεδα αθλοπαιδιών και δημοτικές κτιριακές εγκαταστάσεις και στο βόρειο το Κολυμβητήριο. Τα έργα ξεκίνησαν το 1976 και ολοκληρώθηκαν το 1979. Αρχικά ήταν ανοιχτό. Το 1990 σκεπάστηκε με ελαφρύ στέγαστρο και μετατράπηκε σε κλειστό. Εκτός από τη βασική πισίνα, διαθέτει βοηθητική πισίνα αρχαρίων.

## Αθλητικές δράσεις
Η δημιουργία του κολυμβητηρίου της οδού Αρτάκης αποτέλεσε την αφορμή της ίδρυσης κολυμβητικών τμημάτων από τους αθλητικούς συλλόγους της Ν. Σμύρνης, τα οποία φιλοξενούνται στους χώρους του. Σήμερα φιλοξενεί τις ανδρικές και γυναικείες ομάδες, καθώς και τα τμήματα υποδομής κολύμβησης και υδατοσφαίρισης των συλλόγων Πανιώνιος, Μίλων, Αρμενική.

Τα τελευταία χρόνια διεξάγεται κάθε χρόνο το πανελλήνιο πρωτάθλημα συγχρονισμένης κολύμβησης όπου συμμετέχουν σύλλογοι από όλη την Ελλάδα.

## Πηγές
* Δήμου Ν. Σμύρνης: *Νέα Σμύρνη: Από την καταστροφή στη δημιουργία*, 2010.

## Εξωτερικοί σύνδεσμοι
* Δήμος Ν. Σμύρνης «Δημοτικó Γυμναστήριo ΝΠΔΔ – Κολυμβητήριο»

Νεας Σμυρνης
Νεας Σμυρνης Κολυμβητηριο Δημοτικο Νεας Σμυρνης
Κολυμβητηριο
Κατηγορία:Αθλητισμός στη Νέα Σμύρνη
Πρωτάθλημα Ε.Π.Σ. Πειραιώς 1977-78

Το πρωτάθλημα της **[[Ε.Π.Σ. Πειραιώς]] περιόδου 1977-78** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 78 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Βύζας Μεγάρων και ο Άρης Νικαίας. Υπερπρωταθλητής αναδείχτηκε ο Βύζας, ο οποίος επικράτησε με σκορ 3-1 του αντιπάλου του. Και οι δυο πρωταθλητές ομίλων ανήλθαν στο Εθνικό Ερασιτεχνικό Πρωτάθλημα. Στη Β΄ ΕΠΣΠ, τους τίτλους κέρδισαν η Αναγέννηση Πειραιώς (που πετύχαινε έτσι τη δεύτερη συνεχή προαγωγή της σε ανώτερη κατηγορία) και ο Ορφέας Κερατσινίου. Στη Γ΄ Πειραιώς πρωταθλητές ανακηρύχθηκαν τα Πράσινα Πουλιά και η Α.Ε. Αίγινας.

## Κατηγορίες

*Α΄ με 38 ομάδες σε δύο ομίλους των 19 ομάδων.
*Β΄ με 20 ομάδες σε δυο ομίλους των 10 ομάδων.
*Γ΄ με 20 ομάδες σε δύο ομίλους των 10 ομάδων.

## Α΄ Κατηγορία
***Πρωταθλητές ομίλων** που ανέβηκαν στο Εθνικό Ερασιτεχνικό Πρωτάθλημα:
****[[Βύζας Μεγάρων]]**
****[[Π.Α.Ο. Άρης Νίκαιας|Άρης Νικαίας]]**
*Αγώνας για τον **Υπερπρωταθλητή**:
**Μέγαρα, 20 Ιουνίου 1978: **[[Βύζας Μεγάρων]]** - Άρης Νικαίας: 3-1.

Η τελική κατάταξη στους δυο ομίλους , με τις 5 τελευταίες κάθε ομίλου να υποβιβάζονται. Υποβιβάστηκε και ο Μανδραϊκός καθώς καταδικάστηκε για απόπειρα δωροδοκίας

## Β΄ Κατηγορία
***Πρωταθλητές ομίλων** που ανέβηκαν στην Α΄ κατηγορία:
****Αναγέννηση Πειραϊκής**
****Ορφέας Κερατσινίου**

## Γ΄ Κατηγορία
***Πρωταθλητές ομίλων** που ανέβηκαν στη Β΄ κατηγορία:
****Πράσινα Πουλιά**
****Α.Ε. Αίγινας**

Στη Γ΄ Κατηγορία συμμετείχαν συνολικά 20 σύλλογοι. Πάνω από τους μισούς, έντεκα συνολικά, ήταν σύλλογοι που επανήλθαν μετά από χρόνια αδράνειας όπως οι «Πορφύρας» και «Αστήρ Ευγενείας» ή αγωνίστηκαν για πρωτη φορά επίσημα (Α.Ο. Καστέλλας , ΠΑΟΚ Μάνδρας , Βυζάντιον Κερατσινίου , Πρωτοπόρος Κερατσινίου , Απόλλων Πειραιά , Α.Γ.Σ. Νέας Περάμου , Ίκαρος Διυλιστηρίων Ασπροπύργου , Φλόγα Νικαίας , Θρίαμβος)

Η τελική κατάταξη των 2 ομίλων ήταν:

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά.

Στο κύπελλο της περιόδου 1977-78 συμμετείχαν 60 ομάδες συνολικά, εκ των οποίων 57 από τα πρωταθλήματα Α΄, Β΄ και Γ΄ κατηγορίας της ΕΠΣΠ, καθώς και οι Α.Ο. Νίκαιας, Α.Σ. Δραπετσώνα και Περαμαϊκός από το νεοσύστατο πρωτάθλημα της Εθνικής Ερασιτεχνικής κατηγορίας.

Κυπελλούχος αναδείχθηκε ο '''Πανασπροπυργιακός''' και προκρίθηκε στο Κύπελλο Ελλάδας ερασιτεχνών.

### Οι αγώνες

### Τελικός

## Παραπομπές


## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1977-1978
Πρωτάθλημα Ε.Π.Σ. Πειραιώς 1979-80

Τα πρωταθλήματα της Ε.Π.Σ. Πειραιώς περιόδου 1979-80 διοργανώθηκαν σε τρεις κατηγορίες. Συνολικά, στα πειραϊκά πρωταθλήματα πήραν μέρος 80 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Ηρακλής Ελευσίνας και ο Αίας Σαλαμίνας. Υπερπρωταθλήτρια αναδείχτηκε η ομάδα της Ελευσίνας, νικώντας με 6-5 στα πέναλτι (καν. αγώνας 1-1) τον αντίπαλό του. Και οι δυο ομάδες ανήλθαν στο Εθνικό Ερασιτεχνικό Πρωτάθλημα της επόμενης περιόδου. Στη Β΄ Κατηγορία, τους τίτλους των δυο ομίλων κέρδισαν ο Α.Ο. Χαραυγή και η Αναγέννηση Πειραϊκής. Στη Γ΄ Κατηγορία πρωταθλητές ομίλων ανακηρύχθηκαν το Βυζάντιο Κερατσινίου και ο Α.Ο. Καραβά.

## Κατηγορίες
*Α΄ με 30 ομάδες σε δύο ομίλους των 15.
*Β΄ με 25 ομάδες σε δύο ομίλους των 13-12 ομάδων.
*Γ΄ με 25 ομάδες σε δύο ομίλους των 13-12 ομάδων.

## Α΄ Κατηγορία
***Πρωταθλητές ομίλων** που ανέβηκαν στο Εθνικό Ερασιτεχνικό Πρωτάθλημα:
****[[Ηρακλής Ελευσίνας]]**
****[[Αίας Σαλαμίνας]]**
*Αγώνας για τον **Υπερπρωταθλητή**:
**8 Ιουνίου 1980, Γήπεδο Νεάπολης: **[[Ηρακλής Ελευσίνας]]** - Αίας Σαλαμίνας: 1-1 (6-5 πέναλτι).

Η τελική κατάταξη στους δυο ομίλους έχει ως εξής:

 
## Β΄ Κατηγορία
***Πρωταθλητές ομίλων** που ανέβηκαν στην Α΄ κατηγορία:
****Α.Ο. Χαραυγής**
****Αναγέννηση Πειραϊκής**
*Αγώνας για τον **Υπερπρωταθλητή**:
**24 Μαΐου 1980, Γήπεδο Νεάπολης: **Αναγέννηση Πειραϊκής** - Α.Ο. Χαραυγής: 2-1.
***Δευτεραθλητές ομίλων** που ανέβηκαν στην Α' κατηγορία:
****[[Α.Ο. Φοίνικας Αγίας Σοφίας Πειραιά|Φοίνικας Αγ. Σοφιάς]]**
****[[Άγιος Δημήτριος (συνοικία Πειραιά)#Αθλητισμός|Α.Ο. Αγίου Δημητρίου]]

Η τελική κατάταξη στους δυο ομίλους έχει ως εξής:





*<sup>1</sup> <small>Αγώνες κατάταξης:<br>25/5/1980, γήπεδο Ελευσίνας:<br>Α.Ε. Αίγινας - Νίκη Κερατσινίου: 0-0.<br>28/5/1980, γήπεδο Ελευσίνας:<br>Φίλαθλοι - Α.Ε. Αίγινας:<br>1/6/1980, γήπεδο Ελευσίνας:<br>**Νίκη Κερατσινίου** - Φίλαθλοι: 2-1.</small>



==Γ΄ Κατηγορία==
***Πρωταθλητές ομίλων** που ανέβηκαν στη Β΄ κατηγορία:
****Βυζάντιο Κερατσινίου**
****Α.Ο. Καραβά'''
*Αγώνας για τον **Υπερπρωταθλητή**:
**31 Μαΐου 1980, Γήπεδο Μοσχάτου: **Βυζάντιο** - Α.Ο. Καραβά: 2-0.
***Δευτεραθλητές ομίλων** που ανέβηκαν στην Β' κατηγορία:
****Θρίαμβος Πασαλιμανίου**
****Αρμενική**

Η τελική κατάταξη στους δυο ομίλους έχει ως εξής:

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά.

Στο κύπελλο της περιόδου 1979-80 συμμετείχαν 81 ομάδες συνολικά, εκ των οποίων 76 από τα πρωταθλήματα Α΄, Β΄ και Γ΄ κατηγορίας της ΕΠΣΠ, καθώς και οι Ατρόμητος Πειραιά, Α.Σ. Δραπετσώνα, Α.Ο. Νεάπολης, Ιωνικός Νίκαιας και Ήφαιστος Νίκαιας από το πρωτάθλημα της Εθνικής Ερασιτεχνικής κατηγορίας.

Κυπελλούχος αναδείχθηκε ο '''Α.Ο. Νεαπόλεως''' και προκρίθηκε στο Κύπελλο Ελλάδας ερασιτεχνών.

### Οι αγώνες

### Τελικός

## Παραπομπές


## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1979-1980
Διοργανώσεις Ε.Π.Σ. Πειραιά 2008–09

Το **Πρωτάθλημα** της Ε.Π.Σ. Πειραιώς την **περίοδο 2008-09** διεξήχθη σε τρεις κατηγορίες με τη συμμετοχή 72 ομάδων συνολικά. Τους τίτλους των δυο ομίλων της Α΄ Κατηγορίας κατέκτησαν οι Ελλάς Ποντίων και Άρης Αμφιάλης. Και οι 2 πρωταθλητές προβιβάστηκαν στο πρωτάθλημα της Δ΄ Εθνικής της σεζόν 2009-10.

## Κατηγορίες

*Α΄ με 29 ομάδες σε δύο ομίλους των 15 και 14 ομάδων.
*Β΄ με 26 ομάδες σε δύο ομίλους των 13 ομάδων.
*Γ΄ με 17 ομάδες σε ενιαίο όμιλο.

## Α΄ Κατηγορία
***Πρωταθλητές** που ανέβηκαν στη Δ΄ Εθνική:
****[[Α.Ο. Ελλάς Ποντίων|Ελλάς Ποντίων]]**
****[[Α.Π.Σ. Άρης Αμφιάλης|Άρης Αμφιάλης]]** 

### Βαθμολογία 1ου ομίλου

### Βαθμολογία 2ου ομίλου

Η Σπίθα Νίκαιας τιμωρήθηκε με -2β από την επόμενη σεζόν 2009-10.

## Β΄ Κατηγορία
***Πρωταθλητές ομίλων**: άνοδος στην Α΄.
**1ος όμιλος: **[[Αμπελακιακός Σ.Φ.Α.Σ.|Αμπελακιακός]]**
**2ος όμιλος: **Θύελλα Κορυδαλλού**
***Δευτεραθλητές**: άνοδος στην Α΄.
**1ος όμιλος: **Αναγέννηση Μοσχάτου**
**2ος όμιλος: **Σαλαμινομάχοι**

### Βαθμολογία 1ου ομίλου

### Βαθμολογία 2ου ομίλου

Η Κύπρος Κορυδαλλού τιμωρήθηκε με -2β από την επόμενη σεζόν 2009-10.

## Γ΄ Κατηγορία
***Πρωταθλητής**: άνοδος στη Β΄.
****[[Α.Σ. Ποντίων Δραπετσώνας]]**
***Άνοδος** στη Β΄: άλλες πέντε ομάδες.
**Α.Ο.Π.Ε. Μιθριδάτης Ρέντη
**Α.Ο. Πανιώνιος Κερατσινίου
**Α.Ο. Πολυκράτης Πειραιά
**Π.Α.Σ. Ειρήνη 2005
**Α.Ο. Άνω Νεάπολη Νίκαιας

### Βαθμολογία

Η Αρμενική και ο Ολυμπιακός Περάματος τιμωρήθηκαν με -2β από την επόμενη σεζόν 2009-10.

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το κύπελλο της περιόδου 2008–09 κατέκτησε η '''Αθλητική Ένωση Περάματος'''.

### Τελικός

## Πηγές

*ΕΠΣ Πειραιά "Αρχείο Σεζόν 2008-09".

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 2008-2009
Θεόδωρος Γκίκας

Ο **Θεόδωρος Γκίκας** υπήρξε πολιτικός του 19ου αιώνα.
## Βιογραφία
Γεννήθηκε στην Ύδρα. Πατέρας του ήταν ο Νικόλαος Γκίκας. Νεαρός ακολούθησε τον πατέρα του και εγκαταστάθηκε στην Αθήνα. Εκεί μεγάλωσε, εκπαιδεύτηκε και έζησε μόνιμα. Ήταν θερμός υποστηρικτής της βασιλείας και συνεργάστηκε πολιτικά στην Ύδρα με τον Αθανάσιο Μιαούλη. Μετά την έξωση του Όθωνα παραιτήθηκε από τη πολιτική, επέστρεψε όμως αργότερα για να γίνει βουλευτής της ιδιαίτερης πατρίδας του. Με τη βοήθειά του γνώρισε μεγάλη ανάπτυξη και ευδοκίμησε η αλιεία των σπόγγων στην Ύδρα. Παντρεύτηκε τη Ελένη, θυγατέρα του Γερουσιαστή Γεώργιου Αντωνόπουλου. 

Απεβίωσε στις 28 Φεβρουαρίου 1900.

## Πηγές
*Μιχαήλ Λαμπρυνίδης, Ημερολόγιον Σκώκου, Τόμ. 16, 1901, σσ. 382-383

Κατηγορία:Βουλευτές Ύδρας
Θεόδωρος Γκίκας Γκίκας

Ο **Θεόδωρος Γκίκας Γκίκας** ήταν Έλληνας ευεργέτης της Επανάστασης του 1821. 

## Βιογραφία
Ήταν καραβοκύρης στην Ύδρα. Καθ' όλη την διάρκεια της επανάστασης χρηματοδότησε με εράνους, τροφοδοσίες και μισθοδοσίες πληρωμάτων και συντήρηση των ιδιοκτήτων πλοίων «Επαμεινώνδα», «Θεμιστοκλή», «Κίμων», «Αιόλου«, «Τιμολέοντα», και «Αχιλλέα» με συνολικό ποσό που υπέρβαινε του ενός εκατομμυρίου δραχμών. Το μισό από αυτό το ποσό αναγνωρίστηκε από το Ελληνικό Δημόσιο και καταγράφτηκε στα βιβλία του δημοσίου χρέους. 

## Πηγές
* Μιχαήλ Λαμπρυνίδης, Ημερολόγιον Σκώκου, Τόμ. 16, 1901, σελ. 381

Γκίκας Γκίκας
Νικόλαος Γκίκας (αγωνιστής)

Ο **Νικόλαος Γκίκας** ήταν Έλληνας αγωνιστής της ελληνικής επανάστασης του 1821.

## Βιογραφία
Γεννήθηκε στην Ύδρα. Πατέρας του ήταν ο Θεόδωρος Γκίκας Γκίκας. Μαζί με τον πατέρα του χρηματοδότησαν τον απελευθερωτικό αγώνα και παρέθεσε τα ιδιόκτητα πλοία του. Μετά την επανάσταση τάχτηκε υπέρ του Ιωάννη Καποδίστρια, και συνεργάστηκε με τον Δημήτριο Τσαμαδό. Πήρε μέρος στην Καποδιστριακή διοίκηση της Ύδρας και προσπάθησε να διατηρήσει την τάξη στο νησί όταν το 1831 στασιαστές που ήταν αντίθετοι με τον Καποδίστρια πήραν υπό τον έλεγχό τους το νησί. Έπειτα από αυτά τα γεγονότα, ο Νικόλαος Γκίκας καταφεύγει στην Αθήνα και στον Πειραιά. 

## Πηγές
* Μιχαήλ Λαμπρυνίδης, Ημερολόγιον Σκώκου, Τόμ. 16, 1901, σσ. 381-382

Κατηγορία:Αγωνιστές του 1821
Πρωτάθλημα Ε.Π.Σ. Πειραιώς 1978-79

Το πρωτάθλημα της **Ε.Π.Σ. Πειραιώς περιόδου 1978-79** διοργανώθηκε σε τρεις κατηγορίες. Συνολικά, στα πειραϊκά πρωταθλήματα πήραν μέρος 83 σύλλογοι. Τους τίτλους των δυο ομίλων της Α΄ Κατηγορίας κατέκτησαν ο Α.Ο. Νεαπόλεως και ο Ήφαιστος Νικαίας και ανήλθαν στο Εθνικό Ερασιτεχνικό Πρωτάθλημα της επόμενης περιόδου. Υπερπρωταθλητής αναδείχθηκε ο **Α.Ο. Νεαπόλεως**. Στη Β΄ ΕΠΣΠ τους τίτλους κέρδισαν ο Α.Ο. Κορυδαλλός και ο Ηρακλής Νικαίας. Στη Γ΄ Πειραιώς πρωταθλητές ανακηρύχθηκαν ο Απόλλων Πειραιώς και ο Α.Ο. Καστέλλας.

## Κατηγορίες

*Α΄ με 31 ομάδες σε δύο ομίλους των 16-15 ομάδων.
*Β΄ με 27 ομάδες σε δυο ομίλους των 14-13 ομάδων.
*Γ΄ με 25 ομάδες σε δύο ομίλους των 13-12 ομάδων.

## Α΄ Κατηγορία
***Πρωταθλητές ομίλων** που ανέβηκαν στο Εθνικό Ερασιτεχνικό Πρωτάθλημα 1979-80:
****[[Α.Ο. Νεάπολης Νίκαιας|Α.Ο. Νεάπολης]]**
****[[Α.Γ.Σ. Ήφαιστος Νίκαιας|Ήφαιστος Νίκαιας]]**
*Αγώνας για τον **Υπερπρωταθλητή**:
**17 Ιουνίου 1979: **[[Α.Ο. Νεάπολης Νίκαιας|Α.Ο. Νεάπολης]]** - Ήφαιστος Νίκαιας: 2-1.

Η τελική κατάταξη στους δυο ομίλους έχει ως εξής:

*1 Αγώνες κατάταξης:**Νέοι Ευγενείας** - Αναγέννηση Πειραϊκής: 5-0.

## Β΄ Κατηγορία
***Πρωταθλητές ομίλων** που ανέβηκαν στην Α΄ κατηγορία:
****[[Α.Ο. Κορυδαλλός]]**
****[[Ηρακλής Νίκαιας|Ηρακλής Νικαίας]]**
***Δευτεραθλητές ομίλων** που ανέβηκαν στην Α΄ κατηγορία:
****[[Αμπελακιακός Σ.Φ.Α.Σ.|Αμπελακιακός]]**
****[[Μανδραϊκός Α.Ο.|Μανδραϊκός]]**

Η τελική κατάταξη στους δυο ομίλους έχει ως εξής:

## Γ΄ Κατηγορία
***Πρωταθλητές ομίλων** που ανέβηκαν στη Β΄ κατηγορία:
****Απόλλων Πειραιά** 
****[[Α.Ο. Καστέλλας Πειραιά|Α.Ο. Καστέλλας]]**
***Δευτεραθλητές ομίλων** που ανέβηκαν στη Β΄ κατηγορία:
****[[Α.Ο.Φ. Πορφύρας|Πορφύρας Φρεαττύδας]]** 
****Ολυμπιακός Καμινίων**

Η τελική κατάταξη στους δυο ομίλους έχει ως εξής:

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά.

Στο κύπελλο της περιόδου 1978-79 συμμετείχαν 72 ομάδες συνολικά, εκ των οποίων 68 από τα πρωταθλήματα Α΄, Β΄ και Γ΄ κατηγορίας της ΕΠΣΠ, καθώς και οι Βύζας Μεγάρων, Ατρόμητος Πειραιά, Άρης Νίκαιας και Α.Ο. Νίκαιας από το πρωτάθλημα της Εθνικής Ερασιτεχνικής κατηγορίας.

Κυπελλούχος αναδείχθηκε η '''Δόξα Πειραιά''' και προκρίθηκε στο Κύπελλο Ελλάδας ερασιτεχνών.

### Οι αγώνες

### Τελικός

## Παραπομπές


## Πηγές

*Ηλεκτρονικό αρχείο "ΑΘΛΗΤΙΚΗΣ ΗΧΟΥΣ"

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 1978-1979
Ευρωπαϊκό Σούπερ Καπ πετοσφαίρισης ανδρών

Το **Σούπερ Καπ Ευρώπης για το βόλεϊ ανδρών** ήταν μία σημαντική διοργάνωση της πετοσφαίρισης σε Πανευρωπαϊκό επίπεδο. Διεξήχθη για 13 χρόνια, από το 1988 έως το 2000, με μια ενδιάμεση διακοπή το 1998. Στις πρώτες 8 διοργανώσεις (μέχρι το 1995) συμμετείχαν μόνο οι νικητές του Κυπέλλου Πρωταθλητριών και του Κυπέλλου Κυπελλούχων. Από το 1996 και στις 4 τελευταίες διοργανώσεις, συμμετείχε και η νικήτρια του CEV Cup αλλά και η δευτεραθλήτρια του Κυπέλλου Πρωταθλητριών, με αποτέλεσμα να συμμετέχουν συνολικά 4 ομάδες.

## Νικητές

## Εξωτερικοί σύνδεσμοι
* sports123.com

Κατηγορία:Διοργανώσεις πετοσφαίρισης στην Ευρώπη
Σπάσιμο πιάτων

Το **σπάσιμο πιάτων** είναι ελληνική συνήθεια που κορυφώθηκε κατά τη δεκαετία του ΄60 και του ΄70. Συνηθιζόταν κυρίως στα νυχτερινά κέντρα και γινόταν ως δείγμα του ελληνικού γλεντιού. Με την απαγόρευση της χούντας ατόνησε στις αρχές της δεκαετίας του '90 αλλά αργότερα παρουσίασε πάλι άνοδο, παρά την οικονομική κρίση.

## Εκτέλεση
Η εν λόγω πρακτική αποτέλεσε μέρος της ελληνικής διασκέδασης, ενώ σταδιακά μετά τη δεκαετία του '90 συνεχίστηκε, παρά την οικονομική κρίση. Τα πιάτα που προορίζονταν για σπάσιμο δεν είναι της κουζίνας. Είναι κατασκευασμένα από γύψο, προκειμένου ν΄ αποφευχθούν τραυματισμοί, γι'αυτό και είναι εύθραυστα και τα θρύμματα δεν κόβουν.

Όταν ο θαμώνας ήθελε να γλεντήσει περισσότερο,ζητούσε μια ντουζίνα πιάτα, τα οποία το γκαρσόν έπρεπε να φέρει και είτε να τα σπάσει στη πίστα μπροστά στην τραγουδίστρια, είτε να τα αφήσει στο τραπέζι του θαμώνα προκειμένου ο ίδιος να προβεί στην εκτέλεση, ρίχνοντάς τα στη πίστα είτε όλα μαζί, είτε ένα - ένα. Το σπάσιμο γινόταν με ιδιαίτερη τέχνη. Το γκαρσόν κρατάει στο δεξί ένα πιάτο, με το οποίο εν είδει πέλεκυ σφυρηλατεί τα υπόλοιπα που έχει στοιβαγμένα και τα κρατάει στο αριστερό. Ένα μετά το άλλο τα πιάτα θρυμματίζονται και πέφτουν στο πάτωμα, ενώ στο τέλος παραμένει αυτό που έχει στο δεξί, και το πετάει κάτω. Κατά τη διάρκεια της σκηνής το γκαρσόν είναι γονατιστό με το ένα πόδι.

Για να είναι πιο θεαματικό, όταν τα πιάτα πριν το σπάσιμο στοιβάζονται στη σκηνή, δημιουργώντας δύο ή και περισσότερες στοίβες ψηλές, ενώ στην κορυφή τοποθετείται ένα ποτήρι με αλκοολούχο ποτό, και τα πιάτα όλα καταβρέχονται με οινόπνευμα. Το γκαρσόν κάνει τα πιάτα φλαμπέ, ενώ ο τραγουδιστής αρχίζει τη παράσταση. Στο πρώτο ρεφρέν, το γκαρσόν αρχίζει να σπάει τα πιάτα, ένα μετά το άλλο, ενώ η φωτιά αναζωπυρώνει και τελικά σβήνει.

## Ιστορικό
Η πρακτική ξεκίνησε από έναν επιχειρηματία, τον Μπαμπαβέα, ο οποίος άνοιξε το καμπαρέ *Folies d’ été* στο τέρμα της Ηρώδου του Αττικού. Κατά την περίοδο της χούντας, το σπάσιμο των πιάτων πολεμήθηκε και απαγορεύτηκε ως ιδιώνυμο αδίκημα με νόμο που επέσειε φυλάκιση ως και 5 χρόνια. Παρά την χουντική απαγόρευση, η θραύση συνεχίστηκε και παραπέμφθηκαν στον εισαγγελέα πολλοί διάσημοι, όπως ο πρώην σύζυγος της Ζωής Λάσκαρη, Πέτρος Κουτουμάνος, ο Αριστοτέλης Ωνάσης και ο Ομάρ Σαρίφ. Η χούντα εξέδωσε τελικά ειδική γνωμοδότηση, που αποφαινόταν ότι δεν υπήρχε αδίκημα εάν το σπάσιμο των πιάτων συνοδευόταν και από την αποδοχή της συμπεριφοράς του ατόμου που έκανε αυτήν την πράξη από τους παρευρισκόμενους.

Σήμερα υπάρχουν ακόμα θαμώνες που εκτονώνονται με τη θραύση πιάτων στα νυχτερινά μαγαζιά και άλλων αντικειμένων. Η πρακτική του σπασίματος φαίνεται να αντικαταστάθηκε από το ρίξιμο λουλουδιών προς τη σκηνή όπου τραγουδά ο καλλιτέχνης, κάτι που ξεκίνησε πρώτη η Μαρινέλλα.

## Ταινίες στις οποίες αποτυπώνεται η πρακτική του σπασίματος πιάτων
*Ποτέ την Κυριακή (1960)
*Οι θαλασσιές οι χάντρες (1967)
*Κάτι κουρασμένα παλικάρια (1967)
*Όλα είναι δρόμος-Βιετνάμ (1998)
*Το παίζω και πολύ άντρας  (1983)

## Παραπομπές


Κατηγορία:Λαογραφία
Εργατικός Αντιφασιστικός Συνασπισμός

Ο **Εργατικός Αντιφασιστικός Συνασπισμός**, με αρκτικόλεξο **ΕΡΓΑΣ**, ήταν μια συνδικαλιστική πολιτική παράταξη του ΕΑΜ.

## Ιστορία
Συγκροτήθηκε λίγους μήνες μετά τα λεγόμενα Δεκεμβριανά του 1944, τον Απρίλιο του 1945 από μέλη κυρίως του ΚΚΕ. Σκοπός της οργάνωσης αυτής ήταν η κομματική συμμετοχή του ΕΑΜ στη διεκδίκηση της διοίκησης της ΓΣΕΕ. Κατά το 8ο Πανελλήνιο Εργατικό Συνέδριο της ΓΣΕΕ, του 1946, το ψηφοδέλτιο του ΕΡΓΑΣ κατάφερε να κατακτήσει τη διοίκηση με συντριπτική πλειοψηφία που έφτασε το 84% των ψήφων. 
Έτσι γενικός γραμματέας της νέας διοίκησης της ΓΣΕΕ ορίστηκε τότε ο Μήτσος Παπαρήγας, ο οποίος τρία χρόνια αργότερα δολοφονήθηκε σε κρατητήριο της Ασφάλειας μία ημέρα πριν τη δίκη του (κατά την Ασφάλεια φέρεται να αυτοκτόνησε). Σημειώνεται ότι γιος, του Μήτσου Παπαρήγα και της Βασιλικής ήταν ο δημοσιογράφος Θανάσης Παπαρήγας, σύζυγος της Αλέκας Παπαρήγα.

Η συντονιστική επιτροπή του ΕΡΓΑΣ εξέδιδε και μία δεκαπενθήμερη επιθεώρηση με τον τίτλο "Εργατική" που ξεκίνησε το 1ο φ. τον Ιούνιο του 1945 και συνεχίστηκε η έκδοσή της μέχρι το 1947 όπου και φέρεται η διάλυση της οργάνωσης.

Κατηγορία:Συνδικαλιστικές οργανώσεις στην Ελλάδα
Κατηγορία:Ιστορία του Κομμουνιστικού Κόμματος Ελλάδας
Φλαμπέ

thumb|Κρεμ μπρυλέ φλαμπέ
Το **φλαμπέ** (γαλ. *flambé*, πυρπολημένο) είναι ειδική τεχνική σερβιρίσματος. Το πιάτο με το φαγητό, το γλυκό, ή το κύπελλο με το ποτό πυρπολείται κατά το σερβίρισμα και πριν από τη κατανάλωση. 

Για να φλογιστεί το έδεσμα,  καταβρέχεται με ρούμι, κονιάκ, βότκα, ή κάποιο άλλο οινοπνευματώδες ποτό, και στη συνέχεια ο σερβιτόρος ανάβει φωτιά. Η θερμότητα που παράγεται από την καύση του οινοπνεύματος,  απελευθερώνει τις γευστικές ουσίες του εδέσματος και το κάνει πιο απολαυστικό.

Κατηγορία:Τεχνικές μαγειρέματος
Κατηγορία:Ορολογία διατροφής
Τσαντίρι

thumb|250px|Αραβικά τσαντίρια. 14ος αιώνας
Το **τσαντίρι** και *τσαντήρι*, ή **τζαντήρι** (τουρκ. *çadır*, *τσαντίρ*, ελλ. *σκηνή*, *αντίσκηνο*) είναι μεταφερόμενη πρόχειρη σκηνή που χρησιμοποιούν οι πλανόδιοι λαοί ή άτομα. Χρησιμοποιείται συχνά αναφερόμενο στις σκηνές ή πρόχειρα οικήματα των Τσιγγάνων (Ρομά), όπως "γύφτικα τσανίρια". Με αυτή την έννοια συναντάται σε ελληνικά λαϊκά τραγούδια. Για παράδειγμα: "*Τσιγγάνα στο τσαντήρι σου / 
στρώσε διπλό ντιβάνι*". 

Μεταφορικά (απαξιωτικά) σημαίνει κάθε κατοικία που έχει κακή κατασκευή ή έλλειψη τάξης και καθαριότητας. Χρησιμοποιείται και σατιρικά, υπονοώντας κάποιον λαϊκό χώρο (σε αντίθεση με το "καθώς πρέπει").

## Ιστορική αναδρομή
Το τσαντίρι είναι ίσως η αρχαιότερη μορφή μεταφερόμενου ανθρώπινου καταυλισμού. Ο πλανόδιος άνθρωπος αναγκάστηκε να προβάλει μια φορητή εγκατάσταση που να του προσφέρει ασφάλεια ενάντια στις καιρικές συνθήκες. 
## Παραπομπές


## Πηγές
* Martin Kuckenburg: *Siedlungen der Vorgeschichte in Deutschland 30000–15 v. Chr.* 2. Auflage. DuMont, Köln 1994, ISBN 3-7701-2922-9.

## Εξωτερικοί σύνδεσμοι
* 

Κατηγορία:Κατοικία
Κατηγορία:Δεξιότητες επιβίωσης
Στάθης Αγγελόπουλος

Ο **Στάθης Αγγελόπουλος** (Αθήνα, 29 Νοεμβρίου 1965) είναι Έλληνας λαϊκός τραγουδιστής με τσιγγάνικη καταγωγή.

## Βιογραφικά στοιχεία
Γεννήθηκε στις 29 Νοεμβρίου 1965 στην Αθήνα. Είναι γιος του γνωστού λαϊκού τραγουδιστή Μανώλη Αγγελόπουλου και της επίσης τραγουδίστριας Αννούλας Βασιλείου. Άρχισε να τραγουδάει επαγγελματικά το 1983 ενώ ο πρώτος του δίσκος κυκλοφόρησε τρία χρόνια αργότερα.

## Δισκογραφία
Στη δισκογραφία του Αγγελόπουλου συγκαταλέγονται τα παρακάτω:
* *Έλα και μη ρωτάς*, (1989)
* *Η Αθήνα τη νύχτα*, (1990)
* *Πες ένα ψέμα*, (1990)
* *Γιαλελέλι*, (1992)
* *Σύγχρονο λαϊκό τραγούδι*, (1993)
* *Κρύψε με στην αγκαλιά σου*, (1994)
* *Όπως τότε και τώρα*, (1995)
* *Με παιδεύεις*, (1996)
* *Οι επιτυχίες μου*, (1997)

## Παραπομπές


## Εξωτερικοί σύνδεσμοι
*stixoi.info: Στάθης Αγγελόπουλος

Κατηγορία:Έλληνες τραγουδιστές
Κατηγορία:Λαϊκοί τραγουδιστές
Κατηγορία:Ρομά στην Ελλάδα
Ευκρατίδεια Βακτρίας

Η **Ευκρατίδεια** (αλλιώς και **Ευκρατιδία**) ήταν αρχαία ελληνική πόλη της Βακτριανής. 

Ιδρύθηκε από τον διάσημο Έλληνα βασιλιά της περιοχής Ευκρατίδη Α΄. Οι ιστορικοί υποστηρίζουν ότι ο Ευκρατίδης μάλλον μετονόμασε παλαιότερη βακτριανή πόλη, παρά ίδρυσε καινούρια. Την πόλη αναφέρουν ο Στράβων και ο Κλαύδιος Πτολεμαίος που την τοποθετούσε στα βορειοδυτικά των Βάκτρων επί του παραποτάμου Δαργαμάνη του Ώξου. 

Ως προς την τοποθεσία της Ευκρατιδείας έχουν προταθεί τρεις διαφορετικές απόψεις:
** Ότι είναι η σημερινή Dilbarjin του βορείου Αφγανιστάν με ελληνική επίδραση και ναό των Διοσκούρων.
** Ότι είναι η σημερινή Ai-Khanoum του βορείου Αφγανιστάν (η αρχαία ελληνική Αλεξάνδρεια του Ώξου).
** Τέλος ότι είναι στην σημερινή Καρσί του νοτίου Ουζμπεκιστάν.

Κατηγορία:Αρχαίες πόλεις της Περσίας
Άγγελος Βιλανάκης

Ο **Άγγελος Βιλανάκης** γεννήθηκε στις 5 Μαρτίου 1973 στη Θεσσαλονίκη και είναι Έλληνας παλαίμαχος ποδοσφαιριστής (με καταγωγή ρομά) που αγωνιζόταν κυρίως σαν μέσος επιθετικός και νυν προπονητής

## Καριέρα
### Ποδοσφαιρική καριέρα
Γεννημένος στη Θεσσαλονίκη ξεκίνησε την ποδοσφαιρική του καριέρα από τον Οδυσσέα Κορδελιού και στη συνέχεια μετακινήθηκε στον Εορδαϊκό. Το καλοκαίρι του 1994 αποκτήθηκε από τη Ξάνθη και έκανε τον ντεμπούτο του με την ομάδα στις 28 Αυγούστου του 1994 κόντρα στον Πανιώνιο, πετυχαίνοντας ένα γκολ. Στη Ξάνθη παρέμεινε πέντε περιόδους έχοντας 108 συμμετοχές και 21 γκολ στο πρωτάθλημα και 4 συμμετοχές και δύο γκολ στο κύπελλο. 

Ακολουθεί η μετεγγραφή του στη Κρίσταλ Πάλας ΦΚ, παραμένοντας στην ομάδα για 6 μήνες, στην οποία δεν κατάφερε να καθιερωθεί. Στη συνέχεια, τον Ιανουάριο του 2000, στα μέσα πλέον της περιόδου 1999-00, επέστρεψε στην Ελλάδα για την Προοδευτική, όπου αγωνίστηκε μέχρι το τέλος της περιόδου.

Το καλοκαίρι του 2000 αποκτήθηκε από τον  Ιωνικό, με την φανέλα του οποίου αγωνίστηκε τρεις περιόδους μέχρι το 2003. Το καλοκαίρι του 2003 επέστρεψε στην Προοδευτική, με την οποία αγωνίστηκε για ένα χρόνο.

Στη συνέχεια αγωνίστηκε για μισό χρόνο στην Παναχαϊκή και στα μισά της χρονιάς 2004-05 αποκτήθηκε από τον ΠΑΣ Γιάννινα, με τον οποίο ολοκλήρωσε τη χρονιά με 17 συμμετοχές και 5 τέρματα και αγωνίστηκε άλλον 1 χρόνο επιπλέον με 26 συμμετοχές και 8 τέρματα μέχρι το 2006. Το καλοκαίρι του 2006 αποκτήθηκε από τον ΑΟ Τρίκαλα, στον οποίο διετέλεσε ταυτόχρονα παίκτης (29 συμμετοχές) και προπονητής.

Το καλοκαίρι του 2007 μετακόμισε στα Μέγαρα για τον Βύζαντα Μεγάρων με τον οποίο αγωνίστηκε 5 μήνες και στα μέσα πλέον της περιόδου 2007-08, τον Ιανουάριο του 2008, μετακινήθηκε στον Λάππα Αχαΐας για τον Ατρόμητο Λάππα. Με τη φανέλα του Ατρομήτου ολοκλήρωσε την περίοδο, αγωνιζόμενος στην Α' Κατηγορία ΕΠΣ Αχαϊας και παρέμεινε στην ίδια ομάδα άλλη μία περίοδο.

Το καλοκαίρι του 2009 μετακινήθηκε στην Μανωλάδα Ηλείας για την Δόξα Νέας Μανωλάδας, με την φανέλα της οποίας αγωνίστηκε στην Α' ΕΠΣ Ηλείας για δύο χρόνια. Το Σεπτέβριο του 2011, μετακινήθηκε στη Δόξα Νιφορέικων, με την φανέλα της οποίας έκλεισε την καριέρα του το 2013.

Συνολικά σημείωσε περισσότερες από 200 συμμετοχές και 40 τέρματα στην  Α' Εθνική, στην οποία αγωνίστηκε με τους Ξάνθη, Προοδευτική και Ιωνικό. Επίσης υπήρξε διεθνής με την Εθνική Ελπίδων Ελλάδας.

### Προπονητική καριέρα
Με την αποχώρηση του από την ενεργό δράση, ασχολήθηκε με την προπονητική. Αρχικά ανέλαβε την Αστραπή Μεσαίου.

## Παραπομπές


## Πηγές
*"Μηχανή του... χρόνου 2", aox-past-2.blogspot.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ιωνικού Νίκαιας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Π.Α.Σ. Γιάννινα
Φύσα

:*To *'Πορδή** ανακατευθύνει εδώ. Για το θέμα από μια λαϊκή σκοπιά, δείτε [[Πορδή (λέξη)]].''

**Φύσα** (αρχαία ελληνικά: φῦσα), **αέρια εντέρου**, **αέρια από το έντερο**, **εντερικά αέρια** ή απλά **αέρια''' ονομάζονται τα αέρια που απελευθερώνονται από τον πρωκτό. Τα αέρια του εντέρου είναι κυρίως παράγωγα του πεπτικού συστήματος και της διαδικασίας της πέψης, μπορεί όμως να πρόκειται και για απλό αέρα που έχει εισέλθει στο σώμα μέσω της διαδικασίας της κατάποσης (αεροφαγία). Ο ήχος που ορισμένες φορές συνοδεύει την απελευθέρωση των αερίων παράγεται από την παλινδρομική ταλάντωση του πρωκτού. Η υπερβολική παραγωγή αερίων περιγράφεται ως μετεωρισμός.

## Σύνθεση
Τα αέρια αποτελούνται κυρίως από 
* Άζωτο
* Οξυγόνο
* Υδρογόνο
* Διοξείδιο του άνθρακα
* Μεθάνιο (στο ένα τρίτο, περίπου, των ανθρώπων)

Τα πιο πάνω αέρια αποτελούν το 99% της σύνθεσης, με τα τρία τελευταία να αποτελούν το 74%. Το υπόλοιπο 1% αποτελούν ενώσεις που δίνουν στα αέρια του εντέρου και την οσμή που μπορεί να έχουν: κυρίως θειούχες ενώσεις, αμμωνία και λιπαρά οξέα.

## Δείτε επίσης
* Πορδιστής
* Πορδή

## Παραπομπές


Κατηγορία:Πεπτικό σύστημα
Κατηγορία:Αντανακλαστικά
Κατηγορία:Ιατρικά σημάδια
Κατηγορία:Μεθάνιο
Κατηγορία:Συμπτώματα και σημάδια: Πεπτικό σύστημα και κοιλιά
Φιλαρέτη Κομνηνού

Η **Φιλαρέτη Κομνηνού** (Δράμα, 5 Σεπτεμβρίου 1958) είναι Ελληνίδα ηθοποιός απόφοιτη της δραματικής σχολής του Κρατικού Θεάτρου Βορείου Ελλάδος.

## Βιογραφικά στοιχεία
Γεννήθηκε στη Δράμα και μεγάλωσε στη Θεσσαλονίκη, απ' όπου αποφοίτησε από το Κρατικό θέατρο Βορείου Ελλάδος με Άριστα και τη Φιλοσοφική Σχολή του Αριστοτελείου Πανεπιστημίου Θεσσαλονίκης. Επίσης, ήταν καθηγήτρια στο Εθνικό Θέατρο για 9 χρόνια και σήμερα είναι Αναπληρώτρια Καθηγήτρια Υποκριτικής στο Τμήμα Θεάτρου του Αριστοτελείου Πανεπιστημίου Θεσσαλονίκης. Δίδαξε σε αρκετές δραματικές σχολές, ανάμεσα στις οποίες και η Δραματική Σχολή του Εθνικού Θεάτρου. Έχει συνεργαστεί με σημαντικούς καλλιτέχνες και σκηνοθέτες.  

## Προσωπική ζωή
Έχει έναν γιο, τον ηθοποιό Γιώργο Παπαγεωργίου, ο οποίος είναι παντρεμένος με την επίσης ηθοποιό Δανάη Μιχαλάκη.

## Καριέρα

### Κ.Θ.Β.Ε
Για 14 χρόνια συνεργάστηκε με το Κρατικό Θέατρο Βορείου Ελλάδος, πρωταγωνιστώντας σε έργα όπως η "Πενθεσίλια" του Κλάιστ, η "Ηλέκτρα" του Σοφοκλή και η "Ερωφίλη" του Χορτάτση. Ερμήνευσε τον ρόλο της Ανδρομάχης στις "Τρωάδες" του Ευριπίδη σε σκηνοθεσία Ανδρέα Βουτσινά και πολλούς ακόμη ρόλους του διεθνούς ρεπερτορίου, όπως σε έργα Σαίξπηρ Όνειρο θερινής νυκτός, Αντόν Τσέχωφ Ο γλάρος, Τενεσί Ουίλιαμς "Ο Ορφέας στον Άδη", Άουγκουστ Στρίντμπεργκ "Ο χορός του θανάτου" κ.ά.). Το 2016 επιστρέφει στο Κ.Θ.Β.Ε πρωταγωνιστώντας στην θεατρική παράσταση "Ο αγαπητικός της Βοσκοπούλας".

### Εθνικό Θέατρο
Στο Εθνικό Θέατρο ερμήνευσε πρωταγωνιστικούς ρόλους, την Έντα Γκάμπλερ του Νορβηγού Χένρικ Ίψεν, τη Λυσσασμένη γάτα του Τενεσί Ουίλιαμς, την Φαίδρα στον "Ιππόλυτο" του Ευριπίδη, τον Χρυσό Δράκο του Ρόλαντ Σιλμέπεφχιν, και τη Νίνα στο "Τρίτο στεφάνι" του Κώστα Ταχτσή. Επίσης παρουσίασε την Ραψωδία τ' από την *[[Οδύσσεια]]* μαζί με τον Δημήτρη Παπανικολάου. Πολλές παραστάσεις του Εθνικού περιόδευσαν σε όλη την Ελλάδα.

### Ελεύθερο Θέατρο
Στο ελεύθερο θέατρο ερμήνευσε την Έλενα στο "Θείο Βάνια" του Αντόν Τσέχωφ (με το θίασο των Δημήτρη Παπαμιχαήλ – Αλέκου Αλεξανδράκη) και τη Λάουρα στον "Πατέρα" του Άουγκουστ Στρίντμπεργκ (με το θίασο του Γιώργου Κιμούλη). Για την ερμηνεία αυτού του ρόλου πήρε και το θεατρικό βραβείο «Μαρίκα Κοτοπούλη». Συνεργάστηκε με τους σκηνοθέτες: Γιώργο Σεβαστίκογλου, Ανδρέα Βουτσινά, Γιάννη Χουβαρδά, Σπύρο Ευαγγελάτο, Νικαίτη Κοντούρη, Βασίλη Νικολαΐδη, Μάγια Λυμπεροπούλου, Κατερίνα Ευαγγελάτου,  Θωμά Μοσχόπουλο, Γιάννη Καλαβριανό και άλλους.

### Κινηματογράφος
**Βιοτεχνία ονείρων* (1990) του Τάσου Μπουλμέτη

### Ενδεικτικές συνεργασίες
Με τους Γιώργο Σεβαστίκογλου, Ανδρέα Βουτσινά, Γιάννη Χουβαρδά, Γιώργο Κιμούλη, Αλέκο Αλεξανδράκη, Δημήτρη Παπαμιχαήλ, Χριστόφορο Παπακαλιάτη, Στέλιο Μάινα, Κώστα Κουτσομύτη, Νένα Μεντή, Λυδία Φωτοπούλου, Μαρία Καβογιάννη, Γιάννη Στάνκογλου, Γιώργο Χρυσοστόμου και άλλους πολλούς.

## Παραπομπές


## Εξωτερικοί σύνδεσμοι
* ΑΠΘ 
*Φιλαρέτη Κομνηνού: «Οι καλλιτέχνες δεν μπορούν να μένουν απομονωμένοι»

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί
Κατηγορία:Καθηγητές της Δραματικής Σχολής του Εθνικού Θεάτρου
Κύπελλο Ελλάδας πετοσφαίρισης ανδρών 2011-2012

Το **[[Κύπελλο Ελλάδας πετοσφαίρισης ανδρών]] για την περίοδο 2011−12** ήταν η 25η διοργάνωση στην ιστορία του θεσμού, και διοργανώθηκε από την ΕΟΠΕ. Συμμετείχαν οι 11 από τις 12 ομάδες του πρωταθλήματος, καθώς ο Απόλλων Καλαμαριάς είχε αποχωρήσει από το πρωτάθλημα. Για πρώτη φορά μετά από 3 χρόνια διοργανώθηκε τελική φάση και το Φάιναλ-8 έγινε στην Ερμούπολη της Σύρου. Κυπελλούχος μετά από 6 χρόνια αναδείχθηκε ο Ηρακλής Θεσσαλονίκης για 6η φορά στην ιστορία του. Πολυτιμότερος παίκτης (MVP) αναδείχθηκε για δεύτερη συνεχόμενη φορά ο Ρολάντο Ντεσπέιν. Ο αρχηγός του Ηρακλή Αντρέι Κράβαρικ, ανακοίνωσε ότι θα αποσυρθεί από την ενεργό δράση στα 40 του χρόνια στο τέλος της περιόδου.

## Προκριματική φάση
Στην προκριματική φάση ήταν προγραμματισμένο να αγωνιστούν μετά από κλήρωση έξι ομάδες σε τρία νοκ-άουτ παχνίδια. Άλλες τέσσερις ομάδες θα προκρίνονταν χωρίς αγώνα στο Φάιναλ−8, στο οποίο είχε ήδη προκριθεί ο Φοίνικας Σύρου ως διοργανωτής. Τελικά λόγω της αποχώρησης του Εθνικού Αλεξανδρούπολης, της Ε.Α. Πατρών και του Α.Ο. Κηφισιάς, η προκριματική φάση ακυρώθηκε και οι οκτώ ομάδες που δήλωσαν συμμετοχή (Ηρακλής Θεσσαλονίκης, Ολυμπιακός Πειραιώς, Παναθηναϊκός, Άρης Θεσσαλονίκης, Γ.Σ. Λαμία, ΠΑΟΚ, Φοίνικας Σύρου και Παμβοχαϊκός Βραχατίου) προκρίθηκαν απευθείας στο Φάιναλ-8..

## Φάιναλ−8
Το Φάιναλ−8 έγινε στην Ερμούπολη της Σύρου από 7 έως 10 Μαρτίου του 2012 στο Γυμναστήριο «Δημήτριος Βικέλας».

### Προημιτελικοί

### Ημιτελικοί

### Τελικός
Ο τελικός διεξήχθη στις 10 Μαρτίου 2012 στην Ερμούπολη, στο Γυμναστήριο «Δημήτριος Βικέλας». Ο Ηρακλής Θεσσαλονίκης επικράτησε με 3−0 του Γ.Σ. Λαμία και κατέκτησε το 6ο κύπελλο στην ιστορία του.

***MVP**:  Ρολάντο Ντεσπέιν (Ηρακλής)
***Διαιτητές**: Βαρθαλίτης, Πανούτσος
***Οι πόντοι**:
** Ηρακλής: 6 άσσοι, 42 επιθέσεις, 7 μπλοκ, 20 λάθη αντιπάλων
** Γ.Σ. Λαμία: 3 άσσοι, 30 επιθέσεις, 4 μπλοκ, 23 λάθη αντιπάλων.
* Συνθέσεις
** 22px **[[Ηρακλής Θεσσαλονίκης (πετοσφαίριση ανδρών)|Ηρακλής Θεσσαλονίκης]]** (Δρίκος): Χριστοφιδέλης 11 (11/22 επ., 67% υπ. - 13% άριστες), Κράβαρικ 9 (6/13 επ., 2 άσοι), Προύσαλης 2, Ντεσπέιν 16 (14/26 επ., 2 άσοι, 53% υπ. – 18% άριστες), Σμαραγδής 8 (3/7 επ., 4 μπλοκ), Πελεκούδας 9 (7/7 επ., 2 μπλοκ), Στεφάνου (λ. – 65% υπ. – 47% άριστες) / Μποζίδης, Τζιουμάκας. Δεν έπαιξαν: Κολτσιάκης, Εφραιμίδης Δ., Τακουρίδης.

** 22px **[[Γ.Σ. Λαμία]]** (Ανδρεόπουλος): Μαρούλης 1, Χατζηηλιάδης 4 (4/15 επ., 61% υπ. – 39% άριστες), Κόβακς 18 (12/27 επ., 2 άσοι, 4μπλοκ), Παντακίδης 2 (2/6 επ.), Σιμεούνοβιτς 9 (9/21 επ., 41% υπ. – 32% άριστες), Σφενδυλάκης 3 (3/9 επ.) / Γκαράς (λ. – 54% υπ. – 31% άριστες) / Βλαχόπουλος. Δεν έπαιξαν: Ανάγνου, Τσούροβιτς, Καραγάτσος, Καρβούνης.


## Παραπομπές


## Εξωτερικοί σύνδεσμοι - Πηγές
* Κύπελλο Ελλάδας Ανδρών 2011-12 greekvolley.eu 
*  Όλοι οι τελικοί του Κυπέλλου Ανδρών έως το 2019 www.volleynews.gr 
* Κύπελλο Ανδρών 2011-12 (vid) www.volleynews.gr 
*  www.www.volleynews1.gr
*  volleyball.gr

2011 2012
Κυπελλο Ελλαδας Πετοσφαιρισης Ανδρων 2011 2012
Κυπελλο Ελλαδας Πετοσφαιρισης Ανδρων 2011 2012
Πανελλήνιο πρωτάθλημα Beach Volley

right|200px|thumb|Βάσω Καραντάσιου Το **Πανελλήνιο πρωτάθλημα Beach Volley** ξεκίνησε το 1994 κι έκτοτε διεξάγεται κάθε χρόνο από την Ελληνική Ομοσπονδία Πετοσφαίρισης (ΕΟΠΕ). Το πρωτάθλημα αποτελείται από μία σειρά από τουρνουά τα οποία διεξάγονται την εαρινή περίοδο, κατά την οποία οι αθλητές συγκεντρώνουν βαθμούς με βάση την πορεία τους σε αυτά. Οι πρωταθλήτριες ομάδες, τόσο στους άνδρες όσο και στις γυναίκες, αναδεικνύονται στον τελικό του Πανελληνίου Πρωταθλήματος που διαξάγεται στα μέσα του καλοκαιριού, στον οποίο δικαίωμα συμμετοχής έχουν μόνο οι κορυφαίες βαθμολογικά ομάδες.

## Οι πρωταθλητές

## Παραπομπές


## Εξωτερικοί σύνδεσμοι
* Η Χρυσή Βίβλος ανδρών και γυναικών Επίσημος ιστότοπος της ΕΟΠΕ
* Πρωταθλητές ανδρών Ιστότοπος beachvolleynews.gr



Κατηγορία:Πρωταθλητές Ελλάδος